**Întrebări**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De multe ori te-ntrebi,

Te-ntrebi ce e Iubirea,

Şi cum poţi trece oare

Peste-ale urii, stări?

Când vezi că numai tu,

Singur, străbaţi cărarea

Ce duce către ceruri

Spre dulcele chemări?

Te simţi străin şi singur

Pe calea luminoasă..

Te-ntrebi o unde, oare,

Sunt fraţi ce i-ai avut?

Au fost cu tin pe cale...?

Sau poate, tu, de-Acasă

Te-ai depărtat.. şi drumul

Nu îl mai vezi demult?

Când ai greşit, cerut-ai

Mereu.. mereu iertare..

Şi ştii.. oricât ai cere

Poate n-ar fi de-ajuns..

Te uiţi în jur şi vezi

Nu-i nimeni pe cărare

Şi plângi de dorul de-a fi

Cu fraţii în Isus...

O, drag îmi este Doamne

Să port Iubirea-n suflet

S-o-mpărtăşesc cu drag

La fraţii ce mi-ai dat,

Chiar de-aş rămâne singur

Pe cale şi în umblet...

Eu ştiu că de la mine

Tu nu pleci niciodat...

30.07.2015